open-index/open-wikipedia-markdown huggingface dataset:
Принцеза Катерина (Грција)

**Принцеза Катерина ** (грчки: *Πριγκίπισσα Αικατερίνη της Ελλάδας και Δανίας*,  во –  во ) била третата ќерка и шесто дете на кралот Константин I и Принцеза Софија.

Категорија:Грчки принцези
Категорија:Дански принцези
Георги (принц на Грција)

**Принц Георги** (грчки: *Πρίγκιπας Γεώργιος*;  - ) бил вториот син на Георги I, крал на Грција,  и Големата кнегиња Олга Константиновна. Тој ја имал титулата принц на Грција и Данска, и главно се памети поради тоа што  го спасил животот на идниот цар на Русија, Николај II во 1891 година во Јапонија. Тој служел како висок комесар на Крит за време добивањето на Грција независност од Отоманското Царство.

## Во Грција

Од 1883 година, Георги живеел во еден дворец во близина на Копенхаген, заедно со принц Валдемар, помалиот брат на неговиот татко. Во 1896 година, заедно со неговите браќа бил вклучен во организацијата на Летните олимписки игри кои за првпат се одржиле во Атина. Тој бил претседател на поткомитетот за поморски спорт.

И покрај тоа што Грција својата независност од Отоманското Царство ја добила во текот на 1820-тите, Крит сепак останал во рацете на Отоманците. Во текот на 19 век имало голем број на бунтови и протести на островот. Грчките сили заедно со Големите сили во 1897 година успеале да воспостават контрола над островот. Принцот Георги во тоа време бил избран за Висок комесар на заедничкиот муслимано-христијански совет. Но, со ова не се согласувал Елефтериос Венизелос, кој бил водич на движењето за повторно обединување на Крит со Грција. Во времето на востанието, голем број од тамошната жандармерија останала на страната на принцот. Но, по одржаните избори, во 1906 година пеинцот бил сменет од страна на поранешниот грчки премиер Александрос Зајмис, а принцот бил принуден да го напушти островот. Во 1908 година Крит бил припоен кон Грција.

Во 1912 година, принцот се вратил од Париз во Атина, пристапувајќи во поморска служба, и подготвувајќи се за војна против Турција. Но истата година се случило и убијството на неговиот татко, Георги I, па принцот заминал за Копенхаген.

## Семејство

На 21 ноември 1907 година, во Париз, принцот се оженил за Марија Бонапарт. Тие имале две деца: Петар и Евгенија.

Категорија:Грчки принцови
Категорија:Дански принцови
Категорија:Гликсбурговци (Грција)
Наредба (информатика)

**Наредба** (**команда**, **инструкција**) — заповед во информатиката што се задава на програм во својство на некаков толкувач, со цел да изврши дадена задача. Најчесто наредбата се задава во некој вид на посредник со наредбен ред како лушпа (*shell*).

Поимот „наредба“ се користи поконкрето кај наредбените (императивни) програмски јазици. Овие јазици се нарекуваат така поради тоа што исказите во нив се запишуваат во облик налик на граматичкиот наредбен начин кај природните јазици, обично во глаголска форма.

Многу програмски јазици допуштаат посебно обликувани аргументи наречени „ознаки“ (*flags*), кои го менуваат редовното поведение на наредбата, додека пак понатамошните аргументи посочуваат врз што делува наредбата. Ако споредиме со природните јазици, тогаш ознаките се прилози, а другите аргументи се предмети.

## Примери
Еве некои примери за наредби што се задаваат на наредбен толкувач (Unix-лушпа):
*cd /home/pete 
:Оваа наредба го менува местото на корисникот во стеблото на директориуми од тековната положба во директориумот /home/pete. „cd“ е наредбата, а „/home/pete“ е аргументот.
*echo "Hello World"
:Оваа наредба го испишува текстот hello во стандардниот тек на изводот, кој пак, во овој случај, само ќе го испише текстот на екранот. „echo“ а наредбата, а „"Hello World"“ е аргументот. Употребата на наводници значи дека зборовите „Hello“ и „World“ да се земат во целина (т.е. да не се сметаат за засебни аргументи).
*ls -l -t -r  /bin
*ls -ltr  /bin
:Оваие наредби се истоветни. Ги наведуваат податотеките во директориумот /bin. „ls“ е наредбата, „/bin“ е аргументот, а има и три ознаки: „l“, „t“ и „r“.
*cat ch1.txt ch2.txt
:Со ова се прикажува содржината на податотеките ch1.txt и ch2.txt. „cat“ е наредбата, а „ch1.txt“ и „ch2.txt“ се аргументите.

Here are some commands given to a different command line interpreter (DOS, OS/2 и Microsoft Windows). Ознаките се доделуваат поинаку, но замислата е иста:
*dir /A
:Ова ја наведува сета содржина на тековниот директориум. „dir“ е наредбата, а „A“ е ознаката. Нема аргумент.
*type /P readme.txt
:Ова ја прикажува содржината на податотеката readme.txt. „type“ е наредбата. „readme.txt“ е аргументот. „P“ е параметар...

## Поврзано
* Наредбен ред
* Список на наредби во DOS
* Формална граматика

## Надворешни врски
*
* Наредба  — FOLDOC 

Категорија:Кориснички посредник
Категорија:Сметачки поими
Категорија:Информатика
Категорија:Сметачи
Никола (принц на Грција)

**Принц Никола ** (грчки: *Πρίγκιπας Νικόλαος της Ελλάδας*;  во  -  во ) бил третиот син на Георги I, крал на Грција,  и Големата кнегиња Олга Константиновна.

Тој се оженил за руската кнегиња Елена Владимировна на 29 август 1902 година и имале три деца:
* Олга
* Елизабета
* Марина

Заедно со своите браќа, тој помогнал во одржувањето на првите Летни олимписки игри во 1896 година во Атина по 393 година.

Категорија:Грчки принцови
Категорија:Дански принцови
Категорија:Гликсбурговци (Грција)
Марија Георгиевна (принцеза на Грција)

**Марија Георгиевна ** ( - ) била грчка и данска принцеза, како и голема руска кнегиња, и сопруга на Георги Михаилович, кој пак бил внук на рускиот император Николај I.

Таа е родена во , како принцеза Марија Шлезвиг-Холштајн-Сондербург-Гликсбург. Таа била ќерка на гркиот крал Георги I и неговата сопруга Олга Константиновна. Таа пак била сестра на грчкиот крал Константин I.

Во 1900 година се омажила за големиот кнез на Русија, Георги Михаилович, со кој имале две деца:

* Кнегиња Нина Георгиевна 
* Кнегиња Ксенија Георгиевна

Категорија:Грчки принцези
Категорија:Гликсбурговци (Грција)
Категорија:Династија Романови
Александра (принцеза на Грција)

**Александра Георгиевна** ( - ) била грчка и данска принцеза, како и голема руска кнегиња, и сопруга на Павел Александрович, кој пак бил син на рускиот император Александар II.

Таа е родена на островот Крф во Грција, како принцеза Александра Шлезвиг-Холштајн-Сондербург-Гликсбург. Таа била ќерка на гркиот крал Георги I и неговата сопруга Олга Константиновна. Таа пак била сестра на грчкиот крал Константин I.

Во 1889 година се омажила за големиот кнез на Русија, Павел Александрович, со кој имале две деца:

* Голема кнегиња Марија Павловна 
* Големи кнез Дмитриј Павлович

Во својот седми месец од својата поредна бременост, Александра Георгиевна излегла на прошетка покрај реката Москва и наеднаш паднала. Веќе следниот ден добила големи болки, за да најпосле го роди својот син и по шест дена кома почине.

Категорија:Грчки принцези
Категорија:Гликсбурговци (Грција)
Категорија:Династија Романови
Александар Малинов (револуционер)

**Александар Малинов** — македонски револуционер, деец на Македонската револуционерна организација.

## Животопис

Александар Малинов e роден е во Ново Село, непосредно до Штип, на 22 декември 1899 година. Бил многу храбар и решителен револуционерен деец.

Со својата храброст се прославил и заслужено влегол во алејата на бесмртните со подвигот што го направил на 6 јануари 1904 година. Случајно откриен поради непретпазливост на некоја жена и опкружен од османлиска војска во штипско Ново Село, Малинов не се предал, туку храбро ја прифатил борбата, убивајќи 16 османслиски војници, 1 муљазим и 1 јусбашија.

Иако тешко ранет, успеал да се пробие од обрачот. Меѓутоа, како последица на раните набрзо починал. Овој македонски јунак бил погребан ноќе, тајно, од штипските граѓани во дворот на црквата „Св. Арангел“.

## Наводи

Категорија:Дејци на ВМОРО
Категорија:Македонски борци
Категорија:Луѓе од Ново Село (штипска населба)
Категорија:Починати во Ново Село (штипска населба)
Александра (кралица на Југославија)

**Александра Караѓорѓевиќ** ( во  —  ) — кралица на Југославија, како сопруга на југословенскиот крал Петар II Караѓорѓевиќ. Од нивниот брак се родил Александар II Караѓорѓевиќ.

Таа била ќерка на грчкиот крал Александар и Аспасија Манос. Александра се родила 5 месеци по смртта на нејзиниот татко. По враќањето не нејзиниот дедо грчкиот крал Константин I на престолот, тој и неговата влада бракот на грчкиот крал Александар и Аспасија Манос го сметале за незаконски бидејќи бил без благослов на кралот, со тоа Александра се сметала за незаконско дете и немала никакви права.  Со новиот закон од 1922 година со кој на кралот му се дава право да ги признава браковите на членовите на кралското семејство,  кралот Константин I издал декрет со кој го признал бракот на родителите на Александра, со што таа добива кралски права и титула но без можност да го наследи престолот. Пред да се омажи, таа ја имала титулата *принцеза на Грција и Данска*. Александра иако била  кралица на Југославија, таа никогаш не стапнала на територија Југославија. Александра после смртта на сопругот  Петар II се сели во Источен Сасекс во Соединетите Американски Држави каде останува сè до својата смрт на после долго боледување од канцер. Александра била погребана на Кралските гробишта близу палатата Татои во Атина. Во мај 2013 нејзините посмртни останки беа пренесени во Србија, каде на 26 мај 2013 заедно со посмртните останки на нејзиниот сопруг  Петар II, и неговата мајка Марија Караѓорѓевиќ и братот Андреј Караѓорѓевиќ беа погребани со највисоки државни почести во Кралскиот мавзолеј на Опленац.

Категорија:Грчки принцези
Категорија:Дански принцези
Категорија:Југословенски кралици
Категорија:Гликсбурговци (Грција)
Категорија:Династија Караѓорѓевиќ
Олга Константиновна

**Олга Константиновна** ( - ) била Голема руска кнегиња како внука на рускиот император Николај I. Таа била и прва кралица на Грција, сопруга на грчкиот крал Георги I.
Таа била ќерка на големиот кнез Константин Николаевич и прицеза Александра фон Сакс-Алтенбург. Од бракот со грчкиот крал, тие имале осум деца:

* Константин I
* Принц Георги 
* Принцеза Александра 
* Принц Никола
* Принцеза Марија
*  Принцеза Олга
* Принц Андреј 
* Принц Кристофер 

Категорија:Династија Романови
Категорија:Гликсбурговци (Грција)
Категорија:Грчки кралици
Категорија:Регенти на Грција
Сончогледово масло

мини|десно|100px|Сончогледово масло
мини|250п|Холандско масло ''Зонеблумоли''
**Сончогледовото масло** се добива од семето на сончогледот *(Helianthus annuus)*. Сончогледовото масло најчесто се користи во храната како масло за пржење и во козметичките препарати за смекнување кожа. Првото масовно индустриско производство на сончогледово масло се случило 1835 година во тогашната Руска Империја. Денес Русија и Украина се најголемите производители на сончогледово масло.

## Наводи

Категорија:Растителни масла
Категорија:Масла за готвење
Категорија:Козметички хемикалии
Список на грчки кралици

Ова е **список на сопруги на грчките кралеви**. Како и сите монарси на модерна Грција, кои ја имале титулата *Крал на Елините*, така и кралиците ја имале истата титула. Следува список на грчките кралици во периодот од 1836 и 1974 година:

## Кралици на Грција
### [[Династија Вителсбах]] (1832-1862)

## Кралица на Елините
### [[Династија Гликсбург]] (1863-1924)

*Втора Грчка Република (1924-1935)

### [[Династија Гликсбург]] (1935-1973)

## Наводи

Категорија:Грчки кралици
Тоалетна хартија

**Тоалетната хартија** е вид мек хартиен производ што се користи за одржување на личната хигиена кај луѓето, после дефекацијата или уринирањето. Исто така, таа може да се користи и за други цели, како што е апсорбирањето дамки.
thumb|300px|Тоалетна хартија во ролна

Тоалетната хартија се разликува според составот (најсовремените видови имаат одлика да се распаѓаат во септичките јами и канализационите одводи), според пакувањето (во ролна или листови), според дебелината и моќта за апсорбирање (од еден, два, три, па  и повеќе слоја), според бојата, мирисот и сл. Најголемата разлика кај различните видови тоалетна хартија е дали таа директно е произведена од целулозни влакна од дрвја или од рециклирана хартија.

Првите документирани записи за користење на тоалетната хартија се откриени во Кина во 589 година.

## Еколошки последици
Од едно дрво можат да се произведат околу 45 кг. тоалетна хартија. Денес во светот се произведуваат околу 83 милиони ролни дневно.

Еден просечен Американец користи 23 кг. тоалетна хартија годишно, што е за 50% повеќе од западните земји или од Јапонија. Милиони дрвја се сечат во Северна Америка и во земјите од Латинска Америка создавајќи големи еколошки проблеми. Американците исто така користат "тоалетна хартија" и за индустриски цели, како што се филтри за масло, што дополнително ја зголемува потрошувачката.

## Наводи

Категорија:Хигиена
Категорија:Лична хигиена
Категорија:Санитација
Категорија:Кинески пронајдоци
Идомене

**Идомене** (*Idomene, Eidomene*) e стар пајонски град што денес се укажува како наоѓалиштето Исар кај Марвинци, Валандово, Македонија. Рановизантискиот град сега се наоѓа на акрополата. Масивно е граден во стилот на емплектон. Тоа се познава по неговиот јужен ѕид инеколкуте масивни кули како и назападниот ѕид каде била изградена осамена кула – стража. Градот датира до VI век. Идомене бил најмоќниот јужен град во античка Македонија, во кој богати, ситуирани граѓани уживале во високоцивилизираното општество.
Античката градска населба на Исарот, својот економски напредок, пред се, го обезбедувала преку земјоделството, сточарството, рударството, имајќи притоа на ум, со колкаво богатство на рудни наоѓалишта располага овој регион, како и грнчарството што како традиција се задржало и во римскиот период.

## Наводи

## Поврзано
*Список на доцноантички градови во Македонија

Категорија:Доцноантички градови во Македонија
Категорија:Пајонски градови
Категорија:Древни градови во Македонија
Парламентарни избори во Грција (2009)

**Парламентарни избори во Грција** биле одржани на 4 октомври 2009 година.

Претходно, на 2 септември премиерот Костас Караманлис најавил дека ќе побара од претседателот Каролос Папуљас распуштање на парламентот и свикување на предвремени избори.. Парламентот бил распуштен на 9 септември.

На изборите, Панелинистичкото социјалистичко движење (ПАСОК) предводено од Јоргос Папандреу победил освојувајќи 44% од гласовите или вкупно 160 пратенички места, обезбедувајќи ја потребната поддршка за формирање на новата влада на земјата. Партијата Нова демократија (НД) предводена од Антонис Самарас освоила 91 пратеничко место.

Другите гласови ги поделија трите најголеми партии: Комунистичката Партија на Грција предводена од Алека Папарига освоила 21 пратеничко место. Партијата Народен православен собир (ЛАОС) предводена од Јоргос Караџаферис освоила 15 места, а Коалицијата на радикалната левица (СИРИЗА) предводена од Алексис Ципрас 13 места.

Централната Изборна Комисија регистрирала 9.933.385 гласачи од вкупната популација (10.737.428).

## Наводи

Категорија:Избори во Грција
Категорија:2009
Варта

**Варта** (пол. *Warta*, герм. *Warthe*, лат. *Varta*) е река во западниот дел на средна Полска, притока на реката Одра. Ова е трета најголга река во Полска, со должина од 808 километри. Сливот на Варта зафаќа 54.529 км². Поврзана е со реката Висла преку помалата река Нотеќ, како и со Бидгошиот канал близу Бидгошч.

Извира во Горна Шлеска (Шлеско Војводство) близу Завјерќе, и тече низ Лоѓскиот, Големополскиот и Лубушкото Војводство, па се влева во реката Одра близу Костшин на Одра.

## Десни притоки
* Видавка
* Нер
* Велна
* Нотеќ

## Леви притоки
* Лисварта
* Просна
* Обра
* Постомија

## Поврзано
* Реки во Полска
* Географија на Полска

Категорија:Реки во Полска
Анж Жак Габриел

**Анж Жак Габриел** (;  - ) — истакнат француски архитект, највлијателен во својата генерација, којшто бил главен архитект на дворот на кралот Луј XV, стекнувајќи се со чинот на Прв кралски артхитект. Тој бил еден од најзначајните претставници на француската класична архитектура.

## Животопис
Роден е во 1698 г. во Париз, и се обучувал кај кралскиот архитект Робер де Кот и кај татка си, кому му помагал во проектирањето на Кралскиот дворец (сега Палата на берзата) во Бордо (завршен 1735). Во 1728 г. младиот Габриел Потоа станува член на Кралската архитектонска академија. Од 1735 г. работел како главен помошник на татка си, кој бил главен архитект на Версај, а во 1742 го презел неговото работно место, и со тоа станал најважниот архитект Франција. На ова место се задржал во текот на речиси целото владеење на Луј XV.
Во 1754 г. Габриел почнал да работи на симетричните палатијални фасади на зданијата што ја образуваат северната меѓа на тогашниот плоштад „Луј XV“ (сегашен плоштад „Конкорд“) во Париз, завршувајќи ги во 1763. Зданието десно служело како складиште за кралската покуќнина (*mobilier de la couronne*), со луксузно сместување за управникот. Од 1789 наваму во зданието е сместен адмиралштабот.

Габриеловата воздржаност во планирањето и деталите претставувала движечка сила во преодот од рококо во неокласицизмот. Во текот на четири децении Габриел бил единствениот одговорен за изградба во Версај (објект во поново време наречен „Габриелово крило“), но и за постојаната преработка на одаите во Версај. Неговиот „Мал Тријанон“ претставува бисер на францускиот класицизам.
 
Габриел починал во Париз во 1782 г.

## Поважни дела
[мини|Палатата на берзата во [Бордо]]
[мини|десно|„Малиот Тријанон“ во [Версајски дворец|Версај]]
* доградба и преработка на дворецот Шоази (1740-1777);
* Компјењски замок (од 1750);
* Битаров павилјон (1750) во Ла Сел-Сен-Клу (кај Париз);
* Палата на берзата, Бордо (1755) (како Кралски дворец);
* доградба на Менарскиот дворец (1760-1764) за Мадам де Помпадур;
* Мал Тријанон во Версај (1762-1768);
* Воената школа на Марсовото Поле во Париз;
* Операта на Версајскиот дворец (1769-70);
* плоштадот „Конкорд“ (како плоштад „Луј XV“, 1772);
* Адмиралштабот на Франција, на плоштадот „Конкорд“ (1775);
* зданието „Кријон“ на плоштадот „Конкорд“.

## Поврзано
* Версајска опера
* Плоштад „Конкорд“

## Литература
* Gromort G., Jacques-Ange Gabriel, sa vie, son oeuvre, P. 1933.

## Надворешни врски

* Анж Жак Габриел - „Great Buildings Online“ 

Категорија:Француски архитекти
Категорија:Луѓе од Париз
Категорија:Починати во Париз
Гранатирање на Јенпјенг

**Гранатирањето на Јенпјенг** започнало во 14:34 KST (04:34 UTC) на 23 ноември 2010 година, кога артилеријата на Северна Кореја започнала со гранатирање на јужнокорејскиот остров Јенпјенг.

Јужнокорејскиот претседател Ли Мјунг Бак изјавил дека најважно по нападот било да се спречи ескалиција на престрелката. Русија за инцидентот изразила сериозна загриженост, а Јапонија наредила подготвеност во случај на започнување на отворена војна. Кина апелирала до двете земји да се смират и да седнат да преговараат.

## Наводи

Категорија:Судири во 2010 година
Категорија:Јужна Кореја во 2010 година
Категорија:Северна Кореја во 2010 година
Алека Папарига

**Алека Папарига** (грчки: *Αλέκα Παπαρήγα*) (родена на ) е грчки политичар и моментален Генерален секретар на Комунистичката партија на Грција. Таа е првата жена која стапила на таа функција во Грција.

Папарига е родена во Атина во 1945 година. Дипломирала на историско-археолошкиот оддел на Филозофскиот факултет на Атинскиот универзитет и по дипломирањето работела во период од осум години во различни сметководствени служби. Од 1976 година работи исклучиво за партиски и социјални активности.

## Наводи

Категорија:Живи луѓе
Категорија:Политичари од Комунистичката партија на Грција
Јоргос Караџаферис

**Јоргос Караџаферис** (грчки: *Γεώργιος Καρατζαφέρης*;  година во ) е грчки политичар, член на Грчкиот парламент и претседател на десничарскиот Народен православен собир или ЛАОС.

Претходно, Караџаферис, бил пратеник но од либерално-конзервативната партија Нова демократија, од која тој бил протеран во 2000 година поради неговите екстремни и често расистички ставови. Тој е поранешен член на Европскиот парламент и поранешен потпретседател на европската парламентарна група Независност. Неговите ставови и ставовите на неговата партија, изборните кампањи, често се емитуваат и промовираат од страна на релативно малиот приватен грчки телевизиски канал TeleAsty (поранешен Telecity), кој го основал и го поседува.

Категорија:Живи луѓе
Категорија:Политичари од ЛАОС
Категорија:Политичари од Нова демократија (Грција)
Категорија:Грчки новинари
Категорија:Членови на Грчкиот парламент (1993-1996)
Категорија:Членови на Грчкиот парламент (1996-2000)
Категорија:Членови на Грчкиот парламент (2000-2004)
Категорија:Членови на Грчкиот парламент (2004-2007)
Категорија:Членови на Грчкиот парламент (2007-2009)
Стампедо во Пном Пен (2010)

**Стампедото во Пном Пен** се случило на 22 ноември 2010 година за време на одбележувањето на празникот на водата, при кое загинале најмалку 349 луѓе а над 400 биле повредени во главниот град на Камбоџа, Пном Пен.

Како што било соопштено од агенцијата АП, во несреќата која се случила на мостот кој го поврзува Пном Пен и малиот остров Дајмонд Ајланд, каде се одржувале свеченостите, неколку стотици луѓе се повредени. Повеќе од милион луѓе биле излезени на улиците во престолнината на Камбоџа на тридневната свеченост, чија главна атракција била традиционалната трка со бродови на реката Тонтле Сап.. Стампедото се случило во последниот ден на свеченоста, по последната трка, кога настанал метеж на мостот на кој во еден момент кога се нашле голем број луѓе. 

## Наводи

Категорија:Камбоџа во 2010 година
Категорија:Пном Пен
Категорија:Катастрофи во 2010 година
Алексис Ципрас

**Алексис Ципрас** (грчки: *Αλέξης Τσίπρας*; р.  во ) — грчки политичар на функцијата Премиер на Грција член на парламентот на Грција, претседател на Синаспизмос и шеф на парламентарната група СИРИЗА.

По потекло, мајка му е од Правишта, Егејска Македонија. Студирал градежништвото во Националниот технички универзитет од Атина. По дипломирањето во 2000 година, завршил и постдипломските студии. По ова, тој започнал да работи како градежен инженер во градежната индустрија. Тој напишал неколку студии и проекти на тема на градот Атина.

Тој се приклучил на Комунистичката младина на Грција во доцните 80-ти. Во почетокот на 90-тите години, тој бил политички актист, главно насочено против контроверзниот закон на тогашниот министер Василис Контогијанопулос. Тој станал познат како застапник на ученичко движење. По заминувањето на Комунистичката партија на Грција од Синаспизмос, Ципрас останал во партијата. Како секретар на Младински Синаспизмос тој зел активно учество во процесот на создавањето на грчкиот социјален форум и бил присутен на сите меѓународни протести и маршеви против неолибералната глобализација. Во декември 2004 година, на Четвртиот конгрес на Синаспизмос, тој бил избран за член на централниот коитет, каде бил одговорен за образовни и младински прашања.

Кога тој бил избран за претседател на Синаспизмос тој имал само 33 години, со што станал најмладиот шеф на една грчка парламентарна политичка партија.

Во 2009 година, на Парламентарните избори бил избран за член на парламентот на Грција за изборна единица во Атина, а од страна на СИРИЗА бил избран едногласно како шеф на парламентарната група.

## Наводи

Категорија:Премиери на Грција
Категорија:Грчки политичари
Категорија:Политичари од Синаспизмос
Категорија:Живи луѓе
Каролос Папуљас

**Каролос Папуљас** (грчки: *Κάρολος Παπούλιας*; роден на  во Јанина - 26 декември 2021 година) е грчки политичар и моментален претседател на Грција. Претходно, Папуљас бил Министер за надворешни работи на Република Грција.

Папуљас е роден во градот Јанина. Тој е син на генералот Григорис Папуљас. Папуљас студирал на правниот факултет во Атина, како и на Миланскиот универзитет. Тој поседува диплома по меѓународно право од универзитетот во Келн.

Како поранешен шампион во атлетика и одбојка, тој бил претседател на спортскиот сојуз на Грција во продолжение на 25 години. Тој бил еден од основачите на ПАСОК и близок соработник со Андреас Папандреу.

Извршувал неколку државни функции, и тоа:

* Заменик-министер за надворешни работи (1981 - 1984)
* Министер за надворешни работи (1985 - 1989)
* Заменик-министер за одбрана (1989 - 1990)
* Министер за надворешни работи (1993 - 1996)

Во текот на декември 2004 година, тогашниот премиер Костас Караманлис и претседателот на опозициската партиа ПАСОК, Јоргос Папандреу, го номинирале Папуљас за претседате на Грција. Така, со голема поддршка од страна на парламентот, тој на 8 февруари 2005 година бил избран за претседател, заменувајќи го Костис Стефанопулос.

Категорија:Починати во 2021 година
Категорија:Претседатели на Грција
Категорија:Политичари од ПАСОК
Категорија:Министри за надворешни работи на Грција
Категорија:Членови на Грчкиот парламент (1977-1981)
Категорија:Членови на Грчкиот парламент (1981-1985)
Категорија:Членови на Грчкиот парламент (1985-1989)
Категорија:Членови на Грчкиот парламент (1989-1990)
Категорија:Членови на Грчкиот парламент (1990-1993)
Категорија:Членови на Грчкиот парламент (1993-1996)
Категорија:Членови на Грчкиот парламент (1996-2000)
Категорија:Членови на Грчкиот парламент (2000-2004)
Категорија:Спортисти-политичари
Димитрис Друцас

**Димитрис Друцас** (грчки: *Δημήτρης Π. Δρούτσας*) е поранешен Министер за надворешни работи на Република Грција.

## Рани години

Друцас е роден на  година во , Кипар. Во 1994 година дипломирал право на Виенскиот универзитет. По дипломирањето работел како асистент во Центарот за истражување на Универзитетот во Виена за економија и бизнис. Во текот на 2011 година, грчкиот весник Димократија издал статија во која го негира професорскиот статус на Друцас и единствената титула што тој ја стекнал во Австрија била сениор асистент во истражувачкиот центар на факултетот.

Во исто време, тој бил и правн советник на министерот за надворешни работи на Австрија, Волфганг Шисел, од 1998 до 1999 година.

## Политичка кариера

Во 1999 година, Друцас се вратил на Грција за да послужи како специјален советник на министерот за надворешни работи на Грција, Јоргос Папандреу. Од најважните прашања за зејмјата, тој ја советувал владата за политичко зближување со Турција и решавање на кипарското прашање.

Во 2004 година бил назначен за претседател на дипломатскиот кабинет на ПАСОК. Од 2008 година служел како потпарол на ПАСОК. По победата на Парламентарните избори во 2009 година, тој станал секретар за надворешна политика и меѓународни односи. На 7 септември 2010 година, Друцас бил назначен за министер за надворешни работи на Грција. Неговата прва турнеја како министер за надворешни работи била на Блискиот Исток од 17 октомври - 20 октомври со посета на Јордан, Израел, Египет и Либан.

По последната реконструкција на Владата на Република Грција, Друцас од 17 јуни 2011 година повеќе не е министер за надворешни работи.

## Наводи

Категорија:Живи луѓе
Категорија:Министри за надворешни работи на Грција
Категорија:Православни христијани од Грција
Категорија:Политичари од ПАСОК
Категорија:Грчки адвокати
Јанис Бутарис

**Јанис Бутарис** (;  - ) — грчки стопанственик и градоначалник на Општина Солун во периодот од 1 јануари 2011 до 31 август 2019 година.

## Животопис
Бутарис е роден во Солун, а по потекло е во Крушево. Неговото семејство живее во Битола, Македонија. Се школувал во родниот град на Солунскиот универзитет, завршувајќи хемија, како и на Анадолскиот колеџ.

## Градоначалник
Бутарис е основач на винската компанија „*Кир-Јани*“. Главно поради своите тетоважи, обетката на едното уво, спротивставените ставови со митрополитот Антимос, често предизвикувал големи реакции кај националистите во градот, но и во Северна Грција. На чело на солунската општина дошол по поддршката на ПАСОК. По победата, тој изјавил дека еден од првите чекори ќе му биде да изгради споменик на основачот на современа Турција, Мустафа Кемал Ататурк, како и спомен обележје во чест на илјадниците Евреи кои биле убиени за време на германската окупација на градот.

Во 2012 година тој бил избран за „*најдобар градоначалник на светот*“ за месец октомври, од страна на Градоначалниците на Фондацијата, со седиште во Велика Британија. Во неговата програма пред изборите било вклучено реставрацијата на плоштадот Света Софија и плоштадот Елефтерија.

На 20 мај 2018 година бил лекуван во болница откако бил претепан од група грчки ултра-националисти, лути поради неговото појавување на настанот за сеќавање на грчките понтиски жртви од страна на Османлиите за време на Првата светска војна. Тврдокорните тврделе дека Бутарис дал контроверзна забелешка во врска со ова прашање („*Не ме занима дали Кемал Ататурк убивал Грци или не*“). Бутарис постојано ги лутел тврдокорните во Грција затоа што се обидел да ги олесни односите меѓу Грција и нејзините соседи и затоа што тој се спротивставувал на националистичките ставови во врска со спорот за името помеѓу Македонија и Грција, историјата на грчко-турските односи и холокаустот на Евреите во Грција. Од друга страна тој е широко почитуван меѓу муслиманите и етничките Турци во Грција за неговите помирувачки напори во врска со грчко-турските односи, еврејската заедница и грчката левица.

## Наводи

## Надворешни врски

* City Mayors' Mayor of the Month for October 2012
* Official campaign website
* KIR-YIANNI company website
* *[https://web.archive.org/web/20101120142543/http://www.athensnews.gr/issue/13407/22949 Local elections ‘10: Vintage Boutaris for Thessaloniki],* article by George Gilson in *[[Athens News]],* 13 September 2010

Категорија:Грчки политичари
Категорија:Грчки стопанственици
Категорија:Македонски Власи
Категорија:Луѓе од Солун
Категорија:Енолози
Категорија:Грчки хемичари
Категорија:Луѓе со потекло од Крушево
Министер за надворешни работи на Република Грција

**Министер за надворешни работи** () — висок министер во Министерството за надворешни работи на Грција, која институција била основана на 3 април 1833 година. Актуелниот министер за надворешни работи, од 23 септември 2015 година е Никос Коѕијас.

Министерот е еден од најважните членови на грчката влада, кој одговара за односите меѓу Република Грција и странски држави. Министерот, исто така е и заеднички шеф на државата на Света Гора.



Надворешни работи
Министри за надворешни работи на Грција
Нова Демократија

Поимот **Нова демократија** се однесува за маоистичкиот концепт за развој. Како и да е, во светото постојат неколку политички партии со ова име, па така има:

* Нова демократија - поранешна канадска партија.
* Нова демократија - грчка партија.
* Нова демократија - косовска партија.
* Нова демократија - поранешна македонска партија.
* Нова демократија - актуелна македонска партија.
* Нова демократија - португалска партија.
* Нова демократија - српска партија.
* Нова демократија  - шведска партија.
* Нова демократија  - словачка партија
Стево Црвенковски

**Стево Црвенковски** ( во Скопје -  во ) — македонски режисер, политичар и Министер за надворешни работи на Република Македонија во периодот од 1993 до 1996 година.

Црвенковски дипломирал на Академијата за драма, филм, радио и телевизија во Белград во 1973 година. Работел и твори како филмски автор во „Вардар филм“.

Во 1992 година бил избран за потпретседател на Владата на Република Македонија. Најзначајната негова активност во оваа сфера е раководењето со македонската дипломатија, во критичните моменти на меѓународното признавање и афирмацијата на новата македонска држава, меѓу 1993 до 1996 година. По ова работел и како советник на тогашниот претседател Киро Глигоров.

Во 1997 година станал амбасадор на Република Македонија во Лондон.

## Филмови
*  Никола Мартиноски 
*  Винојуг 
*  Добра долина 
*  Јужна патека 
*  Нели ти реков 
*  Оплакување Христово 
*  Успение

## Наводи

Категорија:Македонски режисери
Категорија:Политичари од Скопје
Категорија:Состав на Владата на Република Македонија од 1992
Категорија:Министри за надворешни работи на Македонија
Категорија:Политичари од СДСМ
Категорија:Амбасадори на Македонија во Обединетото Кралство
Категорија:Луѓе со потекло од Прилеп
Категорија:Вицепремиери на Македонија
Шамбор (Лоар и Шер)

**Шамбор** (фр. *Chambord*) — општина во департманот Лоар и Шер во средна Франција. Месното население брои 150 жители (2007).

Местото е познато по дворецот Шамбор, еден од најпрепознатливите дворци во светот заради карактеристичната француска ренесансна архитектура.

## Поврзано
* Шамбор (дворец)
* Општини во Лоар и Шер

## Наводи

Категорија:Општини во Лоар и Шер
Министер за надворешни работи и надворешна трговија на Македонија

**Министер за надворешни работи и надворешна трговија** скратено **МНР** — прв човек во Министерството за надворешни работи и надворешна трговија на Македонија, институција која била основана во 1991 година. Актуелен министер за Надворешни работи и надворешна трговија на Македонија е Тимчо Муцунски.

= Список министри =
; 

## Наводи

## Надворешни врски

Категорија:Управување со Македонија
Категорија:Список на македонски министри
Министерство за надворешни работи (Грција)

**Грчкото Министерство за надворешни работи** (грчки: *Υπουργείο Εξωτερικών*) е државна институција која била основана во 1973 година. Седиштето на оваа министерство се наоѓа во престолнината Атина. Моментален Министер за надворешни работи на Република Грција е Никос Коѕијас.

Категорија:Надворешни односи на Грција
Зоолошка градина

**Зоолошка градина**, **зоолошки парк**, **менаџерија** или **зоо** — објект во кој животните се чуваат во кафези, се прикажуваат на јавноста и може да се размножуваат.
Изразот зоолошка градина се однесува на зоологија, дел од биологијата кој се занимава со проучување на животни и е изведен од грчките зборови *зоон* (ζῷον, „животно“) и *логос* (λóγος, „изучување“). Кратенката „зоо“ (на англиски се чита „зу“) за првпат била користена во Зоолошките градини на Лондон кои се отвориле како научно-истражувачки објект во 1828 година, а за јавноста во 1847. 

Бројот на големи збирки на животни во отворени за јавноста низ целиот свет сега е над 1000, од кои околу 80% се сместени во градови. Во Македонија има две зоолошки градини, во Скопје и во Битола.

Здруженијата за правата на животните изразуваат критики на зоолошките градини и на условите во кои се држат животните.

## Зоолошката градина како тема во уметноста и во популарната култура
* „Обратно“ — кус расказ на австрискиот писател Томас Берхнард од 1978 година.
* „Во зоолошката градина“ — расказ на македонската писателка Оливера Николова.
* „Во зоолошката градина“ (англиски: *At the Zoo*) — песна на американското поп-рок дуо Сајмон и Гарфанкел (*Simon & Garfunkel*) од 1968 година.
* „Зоолошка станица“ (англиски: *Zoo Station*) — песна на ирската рок-група У2 (*U2*) од 1991 година.
* „Зоолошката градина во Бруклин“ (англиски: *Brooklyn Zoo*) — песна на американскиот рапер *[[Ol' Dirty Bastard]]* од 1995 година.

## Белешки

## Поврзано
* Човечка зоолошка градина


Категорија:Зоологија
Категорија:Права на животните
Диуретик

**Диуретик** е лек кој го зголемува степенот на уринирање и со тоа обезбедува присилна диуреза. Постојат повеќе групи на диуретици. Сите диуретици го зголемуваат исфрлањето на вода од телото, но секоја група го прави тоа на различен начин.

## Класификација
Диуретиците може да се поделат на:
* тиазидни диуретици
* диуретици кои штедат калиум
* осмотски диуретици
* инхибитори на јаглеродната анхидраза

## Историја
До 1957 година, единствени ефикасни достапни диуретици биле интравенските и интрамускулни живини агенси, чија употреба била проблематична; нивната употреба била ограничена само на пациенти со срцева слабост. Во 1937 и 1938, истражување за механизмот на ацидемија која ја предизвикуваат сулфонамидите покажало дека тие исто така имаат и диуретичен ефект, при што оралната диуретична терапија станала возможна. Седум години подоцна, развојот на ацетазоламидот, инхибитор на јаглеродната анхидраза, помогнал да се разбере механизмот на ацидификацијата на урината и диурезата во бубрежните тубули.

## Наводи

*
Ефект на пеперутка

**Ефектот на пеперутка** е метафора која се користи во теоријата на хаосот за да се објасни зависноста на движењето на еден објект во просторот од неговата почетна местоположба. На пример - ако пуштиме едно топче да се движи по закосена рамнина неколкупати ќе забележиме дека тоа топче никогаш нема да се придвижи по истата патека. Ефектот на пеперутка е многу применлив во Метерологијата бидејќи атмосферските појави се резултат на последователни промени кои водат од една кон друга.

## Потекло на фразата
Оваа фраза првпат ја воведува американскиот научник Едвард Лоренц. Идејата е дека една пеперутка коа се наоѓа во Бразил со замавнувањето на нејзините крилја предизвикува многу мали атмосферски појави кои преку домино-ефектот можат да се претворат во огромни атмосферски појави како на пример торнадо во САД.
Лоар и Шер

**Лоар и Шер** (фр. *Loir-et-Cher*) е департман во северниот дел на средна Франција, наречен по реките Лоар и Шер.

## Историја
Лоар и Шер е еден од првобитните 83 департмани создадени за време на Француската револуција на 4 март 1790 г. Составен е од делови од некогашните покраини Орлеане и Турен.

## Географија
Департманот е дел од денешниот регион Центар-Долина на Лоара.  Се граничи со департманите Ер и Лоар на север, Лоаре на североисток, Шер на југоисток, Ендр на југ, Ендр и Лоара на југозапад и Сарта на запад.

Зафаќа површина од 6.314&nbsp;км2, со што е 31-во место во земјата. Низ него тече реката Лоара, овозможувајќи добра поврзаност помеѓу административниот центар Блоа и културно-стопанскиот центар Тур на запад и пограничниот дел на сенско-парискиот басен кај Орлеан на исток.

Поважни реки во департманот се Лоара, Лоар и Шер.

## Знаменитости
[мини|лево|Кралскиот замок [Шамбор (замок)|Шамбор]]
Лоар и Шер има разни замоци од историско значење, од кои попознати се:
*Блоа
*Шамбор
*Шомон
*Шеверни

## Поврзано
*Општини во Лоар и Шер
*Окрузи во Лоар и Шер

## Надворешни врски
* Страница на префектурата  
* Страница на Генералнот совет  
* 


Категорија:Департмани во Центар-Долина на Лоара
Категорија:Држави и територии настанати во 1790 година
Грб на Етиопија

**Грбот на [[Етиопија]]** е официјалниот грб во државата кој е во употреба, во денешната форма, од 1996 година. Грбот е стставен од син диск на кој приказ на златен пентаграм со пет златни зраци светлина. Пентаграмот го означува единството на народот на Етиопија и овој грб е прикажан и на знамето на државата. 

## Претходни грбови


## Поврзано
* Етиопија
* Знаме на Етиопија
* Химна на Етиопија

Категорија:Национални симболи на Етиопија
Грб на Габон

**Грбот на [[Габон]]** е официјалниот грб на државата. Грбот бил создаден од швајцарскиот хералдичар Луи Милеман и е во официјална употреба уште од 15 јули 1963.  

## Елементи

Грбот е составен од два пантера во црна боја кои го држат штитот. Пантерите ја симболизираат истрајноста и храброста на нацијата. Штитот е во златна боја, со зелена лента во горниот дел од штитот. На златната позадина има приказ на црн брод кој плови во сино море и тоа го симболизира прогресот на Габон кон подобра иднина. Жолтите дискови на зелената боја ги претставуваат природните богатства на државата. Штитот и пантерите се наоѓаат на дрво кое ја симболизира дрваната индустрија во земјата. Над штито има бела лента со натпис „Да одиме напред обединети“ (Let us go forward united), а под штитот има сина лента со натпис „Единство, работа, правда“ („Union, travail, justice“) на француски јазик.

## Поврзано
* Габон
* Знаме на Габон
* Химна на Габон

Категорија:Национални симболи на Габон
Грб на Бурунди

**Грбот на [[Бурунди]]** е официјалниот грб во државата кој е во употреба од 1966 година. Грбот е составен од црвен штит со златни рабови. Во средината на штитот има приказ на златна глава од лав, а позади штитот има три прекрстени африкански копја. Под штитот има бела лента со натпис „Единство, работа, прогрес“ или на француски *Unité, Travail, Progrès*.

## Наводи


## Поврзано
* Бурунди
* Знаме на Бурунди
* Химна на Бурунди

Категорија:Национални симболи на Бурунди
Грб на Мали

thumb|мини|Грб на Мали.

**Грбот на [[Мали]]** е службен грб на државата усвоен на 20 октомври 1973 година.

## Елементи
Грбот е составен од син диск на кој има напишано со црни букви „Република Мали“ и „Еден народ, една цел, една вера“ на француски јазик во кружна форма. Во средината на дискот има приказ на џамија од Џене во златна боја, а над џамијата има птица во лет во златна боја. Под џамијата има зарци од сонце во жолта боја, а од двете страни на сонцето има приказ на две стрели и два лака.

## Поврзано
* Мали
* Знаме на Мали
* Химна на Мали

Категорија:Национални симболи на Мали
Грб на Намибија

**Грб на [[Намибија]]** е официјален грб на државата кој е во употреба од 1990 година. Грбот е составен од штит на кој е прикажано националното знаме. Над штитот има приказ на орел со зелена лента во канџите на која има шест златни коцки во дијамантска форма.  Штитот го држат две антилопи што ги симболизираат храброста, елеганцијата и гордоста на народот. Под штитот има орнамент од локална флора која симболизира опстанок и национален напредок. Под самиот орнамент има бела лента со натпис „Единство, слобода, правда“ или на англиски *Unity, Liberty, Justice*.

## Поврзано
* Намибија
* Знаме на Намибија
* Химна на Намибија

## Надворешни врски
*Националните симболи на Намибија

Категорија:Национални симболи на Намибија
Грб на Сенегал

**Грбот на [[Сенегал]]** е службен грб на државата кој е во употреба од 1960-те години. Грбот е составен од штит кој е поделен на два дема во црвена и златна боја. На црвеното поле има златен лав кој е симбол на народот, а на златното поле има приказ на баобаб. Над штитот има зелена голема петокрака, а околу штитот има бел венец. Венецот е опколен со бела лента на која има натпис „Еден народ, една цел, една вера“ на француски јазик. На лентата има петокрака во панафрикански бои.

## Поврзано
* Сенегал
* Знаме на Сенегал
* Химна на Сенегал

Категорија:Национални симболи на Сенегал
Сушево

**Сушево** може да се однесува на следниве села во Македонија:

* Сушево — село во Кумановско
* Сушево — село во Штипско
* Сушево — село во Струмичко
Грб на Того

**Грбот на [[Того]]** е официјален грб на државата кој е во употреба од 14 март 1962 година.

## Елементи

Грбот е составен од елипсовиден круг во кој има прикажано два црвени лава свртени со грбовите кои држат стрели и лакови во црна боја. Лавовите ја симболизираат храброста на луѓето, додека лаковите и стрелите стојат како повик на луѓето да бидат активни за одбрана на слободата на државата. Помеѓу лавовите има приказ на штит во златна боја каде има приказ на буквите *RT* што значат *République Togolaise* или *Тогоанска Република*. Штитот е поставен на две вкрстени тогоански знамиња над кои има лента со натпис „Работа, слобода, татковина“ или на француски "Travail, Liberté, Patrie".

## Поврзано
* Того
* Знаме на Того
* Химна на Того

Категорија:Национални симболи на Того
Грб на Сејшелите

**Грбот на [[Сејшели]]те** е официјалниот грб на државата. Грбот е составен од штит на кој има приказ на желка на зелен остров, веднаш до кокосова палма. Во позадина на островот има сино море со два мали острова и брод. Над штитот има сребрен шлем, над кој има три брановидни ленти во сина и бела боја и бела тропска птица. Штито е држен од две сабјарки и целиот грб е над бела лента со натпис „Крајот го краси делото“ или на латински *Finis Coronat Opus*.

## Поврзано
* Сејшели
* Знаме на Сејшели
* Химна на Сејшели

Категорија:Национални симболи на Сејшели
Населено место

[мини|280п|[Галичник - пример за рурално населено место]] 
**Населено место** (или **населба**, освен во контекст на дел од град) е општ поим во географијата, археологијата и општествените науки што означува постојано или привременo живеалиште на заединца од луѓе, без оглед на големината, населението или значајноста на местото. Така, едно населено место може да биде група од неколку објекти, или пак велеград со околни предградија. Поимот подразбира селца, села, паланки, гратчиња и градови. Населеното место како географски и општествен поим се изучува во нижите паралелки по предметот Запознавање на општеството.

Градските места имаат многу инфраструктура и згради, додека руралните имаат помалку инфраструктура, а повеќе земјоделски објекти и обележја како патишта, огради, иригација, канали, бари, паркови, мелници, велепоседнички домови, шанци, цркви и слично.

Во однос на нивниот распоред, руралните населени места можат да бидат од збиен или разбиен тип.

## Во Република Македонија
Во денешна Република Македонија официјално постојат само два вида населени места - село и град. Во минатото во Македонија постоеле повеќе различни видови на населени места со свои називи, во зависност од големината и улогата на местото.

## Поврзано
* Урбанизам
* Село (средина)
* Населени места во Република Македонија

## Наводи


Категорија:Места
Категорија:Географија
Анатомско-терапевтско-хемиски систем на класификација

**Анатомско терапевтско хемиски  систем на класификација** () или **АТХ** — систем за групирање на лековите. Овој систем го регулира Соработниот центар за методологија на статистиката на лековите при СЗО (WHOCC), и за првпат е објавен во 1976&nbsp;г.

Системот за класификација ги дели лековите во различни групи според органот или системот врз кој тие делуваат и нивните терапевтски и хемиски одлики. Секој целосен ATC код се однесува само на една индикација (или употреба) на фармацевтски употребена супстанца. Ова значи дека еден лек може да има повеќе од еден код: ацетилсалицилна киселина (аспирин), на пример, има  како лек за локална орална терапија,  како инхибитор на тромбоцити, и  како аналгетик и антипиретик. Од друга страна пак, неколку различни препарати на готови лекови имаат ист код ако тие содржат иста активна супстанца и имаат исти индикации.

## Класификација
Според овој систем, лековите се класифицирани во групи според пет различни нивоа:

### Прво ниво
Првото ниво од кодот укажува на главната анатомска група на која дејствува лекот и се состои од една буква. Постојат 14 главни групи:

### Второ ниво
Второто ниво од кодот укажува на главната терапевтска група на лекот и се состои од две цифри.

*Пример*: C'''03''' Диуретици

### Трето ниво
Третото ниво од кодот укажува на терапевтската/фармаколошката подгрупа и се состои од една буква.

*Пример*: C03**C** Јаки диуретици

### Четврто ниво
Четвртото ниво од кодот укажува на хемиската/терапевтската/фармаколошката подгрупа и се состои од една буква.

*Пример*: C03C**A** Сулфонамиди

### Петто ниво
Петтото ниво од кодот укажува на хемиската супстанца и се состои од две цифри.

*Пример*: C03CA**01** Фуросемид

### ATCvet
*Анатомско Терапевтско Хемискиот Систем за Класификација на ветеринарно-медицинските производи (АТХ вет)* () се користи за класифицирање на ветеринарни лекови. ATCvet кодовите можат да бидат создадени со ставање на буквата Q пред ATC кодот на повеќето човечки лекови. На пример, фуросемидот за ветеринарна употреба го има кодот **Q**C03CA01.

Некои кодови се исклучиво за ветеринарни лекови, како *[[ATCvet код QI|QI]] Имунолошки лекови*, *[[ATCvet code QJ51|QJ51]] Антибактериски лекови за апликација во виме* или *QN05AX90 [[амперозид]]*.

## Наводи

Категорија:Лекови
Аналгетик

мини
**Аналгетик** — лек кој се користи за ублажување на болка. Зборот аналетик доаѓа од грчките зборови an- („без“) и algos („болка“).

Категорија:Аналгетици
Грб на Мавританија

thumb|Грб на Мавританија.

**Грбот на [[Мавританија]]** е официјалниот грб на државата кој е усвоен на 1 април 1959 година. Грбот е составен од сив диск на кој има напишано со зелени букви „Исламска Република Мавританија“ на арапски и француски јазик. Во средината има зелен диск на кој има прикажано златна ѕвезда и златна полумесечина, а до нив има приказ на палма и растение во сива боја. Боите се панафрикански, а зелената симболизира Ислам, заедно со полумесечината и ѕвездата, а златната боја ги симболизира песоците на Сахара.

## Поврзано
* Мавританија
* Знаме на Мавританија
* Химна на Мавританија

Категорија:Национални симболи на Мавританија